Специјална болница за рехабилитацију
          "Гамзиград"
Бр. 2335/2
09.07.2018.
З А Ј Е Ч А Р

	На основу чл. 7., 8., и 9.  Посебног колективног уговора за здравствене установе чији је оснивач Рапублика Србија (Сл. гласник РС 36/10, 42/10, 46/13 и 1/15),  одлуке В.Д. директора Специјалне болнице за рехабилитацију „Гамзиград“  у Зајечару, Гамзиградска Бања, бр. 1831 од 30.05.2018. године и дате сагласности Комисије за давање сагласности за ново запошљавање и додатно радно ангажовање код корисника јавних средстава Закључком 51 број 112-01-00597/2017-02 од 15. јуна 2018. године


Специјална болница за рехабилитацију „Гамзиград“ у Зајечару, Гамзиградска Бања

РАСПИСУЈЕ ОГЛАС



     За пријем у радни однос на неодређено време са пуним радним временом:

1. референт за финансијско рачуноводствене послове (финансијски књиговођа)  – 1 извршилац,

2. техничар одржавања информационих система и технологија  – 1 извршилац



1. РЕФЕРЕНТ ЗА ФИНАНСИЈСКО РАЧУНОВОДСТВЕНЕ ПОСЛОВЕ (ФИНАНСИЈСКИ КЊИГОВОЂА)
	Опис послова: 
	- књижи све пословне промене хронолошки, односно како су примљене књиговодствене исправе по основу сваке појединачне исправе или на основу спецификација тих исправа, врши месечно сравњење са изводом жиро рачуна и девизног рачуна и са благајном готовине и благајном чекова грађана; саставља месечни преглед прихода, расхода и резултата; контролише књижења добијена од шефа Одсека рачуноводства и упозорава на грешке у контирању; израђује закључни лист код периодичног и годишњег обрачуна; усаглашава главну књигу са дневником и успоставља равнотежу између активе и пасиве једном месечно; сарађује са шефом рачуноводства при изради периодичног обрачуна и годишњег рачуна; користи персонални рачунар у свом раду; води другу прописану документацију и евиденцију; архивира документацију; ради и друге послове из своје струке по налогу шефа Одсека рачуноводства, коме и одговара за свој рад. Простор и услови рада: ради у затвореном простору под повољним микроклиматским условима.

	Радни однос се заснива на неодређено време са пуним радним временом.

	Услови: завршена Економска школа; IV степен стручне спреме; смер економски техничар, радно искуство: минимум шест месеци на истим или сличним пословима.

	Рок за пријаву кандидата је 8 дана од дана објављивања на сајту Националне службе за запошљавање, односно до 18.07.2018.године.

	Треба доставити:
	- пријаву 
	- кратку радну биографију,
	- диплому Економске школе (оверена фотокопија),
	- доказ о радном искуству (уговор о раду или други доказ о радном ангажовању на наведеним пословима),
	- извод из матичне књиге рођених (фотокопија).


2.ТЕХНИЧАР ОДРЖАВАЊА ИНФОРМАЦИОНИХ СИСТЕМА И ТЕХНОЛОГИЈА
  	Опис послова: 
	- превентивно одржава рачунарску опрему; врши подешавање и остале потребне интервенције на серверима, радним станицама и целокупној рачунарској мрежи; прати и подешава параметре информатичке структуре; извршава обраде, контролише рад стандардних апликација; инсталира, подешава, прати параметре рада, утврђује и отклања узроке поремећаја у раду информационих система и технологија; редовнo проверава и памти архиве база података на други рачунар и/или неки други медиј; контролише функционалност МИС апликације; обавља послове које корисници нису у стању самостално да обављају, везано за коришћење информационих технологија (не односи се на послове дактилографа на рачунару); одржава сајт Специјалне болнице,  врши ажурирање ценовника услуга и осталих података везаних за ИТ које РФЗО Mинистарство здравља (ИЗИС) и Завод за јавно здравње/Батут захтевају; учествује у реализацији конгреса и предавања када је организатор Специјална болница; предузима мере за благовремено обезбеђење резервних делова; саставља програме обуке корисника рачунарске инфраструктуре; организује и спроводи обуку корисника за кретање кроз апликације и њихове команде, унос и измена података, добијање извештаја; организује и спроводи обуку корисника за употребу интернет портала, сајтова, презентација; организује и спроводи обуку корисника за употребу рачунарске и мрежне опреме рачунарских радних станица, штампача, мрежне опреме и системског софтвера и сервиса оперативних система, система за обезбеђивање информационо комуникационих сервиса електронске поште, интранета, интернета и других; организује и спроводи обуку корисника за употребу стандардних канцеларијских програма и интернета; организује и спроводи обуку корисника за заштиту и контролу приступа и коришћења информатичких ресурса и сервиса, као и за израду резервних копија података; води оперативну документацију и потребне евиденције; у свом раду користи опрему високе технологије; обавља и друге послове по налогу шефа Одсека за информационе технологије коме и одговара за свој рад. Простор и услови рада: ради у затвореном простору под повољним микроклиматским условима.

	Радни однос се заснива на неодређено време са пуним радним временом.

[bookmark: _GoBack]	Услови: завршена средња техничка школа или гимназија (природно-математички смер); IV степен стручне спреме; знање рада на рачунару, радно искуство: минимум годину дана на истим или сличним пословима.

	Рок за пријаву кандидата је 8 дана од дана објављивања на сајту Националне службе за запошљавање, односно до 18.07.2018.године.

	Треба доставити:
	- пријаву 
	- кратку радну биографију,
	- диплому средње школе (оверена фотокопија),
	- доказ о радном искуству (уговор о раду или други доказ о радном ангажовању на наведеним пословима),
	- извод из матичне књиге рођених (фотокопија).


	Пријаву и доказе о испуњавању услова кандидати могу доставити до 18.07.2018. године на адресу: Специјална болница за рехабилитацију „Гамзиград“, 19228 Гамзиградска Бања, Бањски трг 12 или лично на истој адреси  у канцеларији бр. 8 са назнаком: „По огласу за запошљавање“.
		Одлука о избору кандидата биће донета у року од 30 дана од истека рока за доставу пријава.
	Неблаговремене и непотпуне пријаве неће се разматрати.

			                                                          В.Д.  д и р е к т о р,
			                                                         Др мед. Раде Костић
